Public procurement notice: Contract Award Notice
Published: 2018-11-30
Buyer: Istekki Oy
Country: FI
Contract type: Services
Procedure: Open procedure
CPV classification: 72000000
Award criteria: The most economic tender

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Hankinnan kohteena on yhden (1) järjestelmätoimittajan toimittama valmisohjelmisto salkunhallintaan, jota voidaan laajentaa halutessa Istekin asiakkaiden (loppuasiakas) käyttöön osana Istekin tarjoamaa kokonaispalvelua. Valmisohjelmiston tulee pitää sisällään idea- ja projektisalkun ensi vaiheessa. Järjestelmän tulee olla laajennettavissa sovellus-, järjestelmä-, palvelu- sekä tarvittaessa myös rekisterisalkkuun. Kokonaisuus hankitaan SaaS-pohjaisena palveluna ja sen tulee olla käytettävissä ajasta ja paikasta riippumatta organisaation tunnuksilla.
1. Käyttöönotto Istekille, joka pitää sisällään järjestelmän määrittelyn ja suunnittelun asiakkaan tarpeiden mukaisesti, järjestelmän toteutuksen, testauksen, tuotantoon siirron sekä pääkäyttäjäkoulutuksen ja -ohjeistukset.
2. Jatkuva palvelu, jonka kuukausihintaan sisältyy järjestelmän SaaS-palvelun käyttö tarjouspyynnön ja sen liitteiden vaatimusten mukaisesti.
Hankinta keskeytetään, koska tarjousten vertailun aikana hankintayksikkö havaitsi, että tarjouspyyntö on ollut virheellinen. Tarjouspyynnöstä on puuttunut kokonaan vaatimus tietojen konvertoinnista nykyisestä järjestelmästä uuteen järjestelmään ja kuvaus nykyisestä järjestelmästä. Vertailuhinnassa olisi myös pitänyt huomioida tietojen konvertoinnin kustannukset. Tietojen konvertointi nykyisestä järjestelmästä on olennainen osa hankinnan kohdetta, eikä virhettä voida korjata muutoin kuin keskeyttämällä hankinta. Hankinta tullaan kilpailuttamaan uudelleen, tarjouspyyntö julkaistaan arviolta 12/2018-1/2019 aikana. Hankintalain (1397/2016) 125 §:n mukaan hankintamenettely voidaan keskeyttää vain todellisesta ja perustellusta syystä. Hankintamenettelyn keskeyttämistä koskevaan ratkaisuun sovelletaan, mitä hankintaa koskevasta päätöksestä säädetään 123 §:ssä. Hankintalain esitöiden mukaan keskeyttämisen syyn arvioinnissa hankintayksikön tulee kiinnittää huomiota siihen, perustuuko hankintamenettelyn keskeyttäminen todellisiin syihin, ja siihen, vaikuttaisiko ratkaisu syrjivästi ehdokkaisiin tai tarjoajiin. Kotimaisen oikeuskäytännön mukaan hankintamenettelyn keskeyttämistä ei pidetty julkisista hankinnoista annettujen säännösten vastaisena, kun tarjouskilpailun keskeyttäminen perustui todellisiin syihin (esim. KHO 28.9.2006 taltio 2514). Oikeuskäytännössä ja -kirjallisuudessa todellisina syinä on pidetty muun muassa se, että hankintamenettelyssä on havaittu olennainen virhe, eikä virhettä voida korjata muutoin kuin keskeyttämällä hankinta ja käynnistämällä kokonaan uusi tarjouskilpailu.
Hankinnan keskeyttämiselle on lainsäädännön tarkoittama perusteltu syy. Ratkaisu ei vaikuta syrjivästi tarjoajiin. Hankintayksikkö pitää salassa tarjousasiakirjat julkisuuslain (laki viranomaisten toiminnan julkisuudesta 621/1999) 24 §:n 1 mom. 17 kohdan nojalla turvatakseen kilpailun toteutumisen tasapuolisesti ja syrjimättömästi uudella tarjouskierroksella. Tarjousasiakirjat voivat sisältää sellaista tietoa, joka on omiaan aiheuttamaan taloudellista vahinkoa tai saattaisi toisen samanlaista tai muutoin kilpailevaa toimintaa harjoittavan julkisyhteisön tai yksityisen parempaan kilpailuasemaan tai heikentäisi julkisyhteisön mahdollisuuksia edullisiin hankintoihin. Asiakirjat tulevat julkisiksi vasta, kun asiassa on tehty uusi kilpailutus ja sopimus on allekirjoitettu.